tomron87/hebrew-wikipedia-sentences-corpus huggingface dataset:
בין המשקיעים בחברה היה היזם יוסי ורדי וחברת אמריקה און ליין שהייתה אז ספקית שירותי האינטרנט הגדולה בעולם.
יוסי ורדי היה גם זה שנתן לרוזנשיין את הרעיון לפתח פתרון מבוסס אינטרנט (עוד לפני שהשקיע בחברה).
מרכז הפיתוח של החברה היה ממוקם ב בירושלים, והיא פתחה משרדים גם בארצות הברית.
בנובמבר 2000, הודיעה גורו-נט של שינוי במודל העסקי שלה ופיתוח קו מוצרים למגזר הארגוני, בהתבסס על טכנולוגית מנוע התשובות מפיתוחה.
קו מוצרים נועד לאפשר לעובדי הארגון לאתר מידע החבוי במחשבי הארגון, ולקצר את תהליכי קבלת ההחלטות הפנים ארגוניים.
בנוסף באותה עת שינתה את שמה לאטומיקה (Atomica).
בספטמבר 2001, הודיעה החברה שחתמה על הסכם שותפות עם חברת IBM, במסגרת ההסכם תשולב תוכנת אטומיקה לארגונים בפלטפורמת Websphere, כיישום פנים ארגוני המעניק אינפורמציה לעובדי הארגון.
החברה גם גייסה שני מנהלים בכירים עם ניסיון במכירות תוכנה ומערכות לארגונים בארצות הברית.
אולם לאחר שנתיים של ניסיון לשווק את הפתרון לארגונים, החליטה לבטל את קו המוצרים ולחזור לפעול כחברת תוכנה לצרכנים.
בפברואר 2004, גייסה החברה 5 מיליון דולר, חזרה לשמה המקורי גורונט והחלה לפתח פתרון תוכנה לשוק הצרכני.
היא אפשרה הורדה של גרסה בסיסית של התוכנה בחינם, וגרסה מורחבת בתשלום של 30 דולר לשנה ובמאי 2004 הודיעה על תוכנת להנפקת מניות ברשימה המשנית של נאסד"ק (Small Caps).
באוקטובר 2004 הונפקה החברה לבסוף בבורסת AMEX וגייסה כ-11.8 מיליון דולר לפי שווי שוק של 23 מיליון דולר.
בינואר 2005, שוב הודיעה החברה על שינוי במודל העסקי שלה, היא השיקה אתר האינטרנט Answers.com כמנוע חיפוש למידע, המתבסס על כמאה מקורות מידע שונים ומסוגל לספק לגולשים תשובות על כמיליון נושאים, שמות ומושגים.
המודל החדש היה מבוסס על הכנסות מפרסום באתר ולא על מכירת תוכנה לצרכני קצה.
האתר זכה להצלחה מסחררת לאחר שמנוע החיפוש של גוגל החל להפנות את הגולשים שלו לאתר.
בנוסף זכה האתר לביקורות חיוביות בעיתונות הכלכלית.
עקב כך החלה החברה לצבור לראשונה הכנסות משמעותיות מפרסום.
באוגוסט 2005, עברה החברה להיסחר ברשימה הראשית של בורסת נאסד"ק תחת הסימול ANSW.
במרץ 2006 תבעה החברה את המתחרה הישראלית שלה בבילון עם הפרט פטנט.
בינואר 2008 ניסתה ללא הצלחה לקנות את החברה המתחרה לקסיקו, שהפעילה את האתר dictionary.com המספק פירושים לשמות ומושגים.
ביוני 2008 גייסה החברה 13 מיליון דולר נוספים, וסיימה את השנה עם עלייה של 25% בהכנסות ל-14.2 מיליון דולר ועברה לראשונה לרווח תפעולי.
למרות זאת מחיר המנייה של החברה דשדש ובשל סחירותה הנמוכה עברה מרשימה הראשית בבורסת נאסד"ק להיסחר ברשימת נאסד"ק המשנית.
בפברואר 2011 הודיעה החברה כי קרן ההשקעות AFCV תרכוש אותה תמורת 127 מיליון דולר, אך חלק ממשקיעי החברה התנגדו לעסקה בטענה כי המחיר נמוך מדי.
באפריל 2011, לאחר הצבעה שנערכה בקרב בעלי המניות: 57% תמכו במיזוג, 21% התנגדו ו-22% לא חיוו דעתם, העסקה אושרה.
ביוני 2011 AFCV פיטרה שני שלישים מהעובדים.
ובמאי 2012 סגרה לחלוטין את מרכז הפיתוח של החברה בירושלים.
מאגר המידע של Answers.com מבוסס על כ-180 מקורות: יותר מ-100 אנציקלופדיות, מילונים, מונחונים ואטלסים, כולל אתרי ויקיפדיה.
מנוע החיפוש של האתר מאפשר הצלבת מידע ממגוון מקורות ומאגרי מידע, לרוב על פי תשובות לחיפוש באמצעות שאלות ספציפיות בהתבסס על טכנולוגיית ויקי ומידע שמתווסף על ידי הגולשים.
הכנסות החברה מתבססות על פרסומות.
בדצמבר 2008 עמד מספר המשתמשים באתר על 16.5 מיליון מבקרים, עליה של 154% לעומת דצמבר 2007- הצמיחה המהירה ביותר מבין 200 חברות האינטרנט המובילות בארצות הברית.
בנובמבר 2010 עמד מספר המשתמשים הייחודים באתר על 47.6 מיליון.
על פי חברת המחקר קומסקור, ב-2009 האתר של החברה דורג במקום ה-13 בארצות הברית מבין האתרים המובילים.
בעולם מדורג answers.com במקום ה-32.
"Another Suitcase in Another Hall" (בעברית: "עוֹד מִזְוָדָה בְּאוּלָם אַחֵר") הוא סינגל בביצועה של הזמרת הסקוטית ברברה דיקסון, שהוקלט עבור Evita – אלבום הקונספט משנת 1976 – שמכיל שירים מהמחזמר באותו השם.
עלילת המחזמר מבוססת על חייה של המנהיגה הארגנטינאית אווה פרון.
השיר נכתב על ידי טים רייס ואנדרו לויד ובר, ומוצג בסצנה שבה אווה זורקת לרחוב את פילגשו של בעלה חואן פרון.
את השיר שרה הפילגש, כשהיא תוהה על העתיד שלה ומגיעה למסקנה שהיא תהיה בסדר.
דיקסון גויסה על ידי כותבי השירים להקליט את השיר, לאחר ששמעו את עבודותיה הקודמות.
ובר ורייס ביקשו מדיקסון לבצע את השיר תוך שימוש בקול גבוה מהרגיל, כדי שהיא תישמע צעירה יותר, כמו הדמות שאותה היא מגלמת.
לצלילי גיטרה, מרימבה, נבל וכלי מקלדת, דיקסון שרה בקול סופרן גבוה.
השיר, אשר זכה להערכה רבה מצד מבקרי המוזיקה, יצא כסינגל ב-7 בפברואר 1977, והגיע למקום ה-18 במצעד הסינגלים הבריטי.
דיקסון הצהירה כי היא לא אהבה את הגרסה שבה הוקלט השיר, וכאשר ביצעה אותו בהופעות חיות בהמשך הקריירה שלה, היה זה עם עיבוד מוזיקלי אחר.
השיר זכה לגרסאות כיסוי רבות על ידי אמנים אחרים, לרבות איליין פייג', מארטי ווב, קימברלי וולש (מההרכב Girls Aloud), כמו גם סמנתה בארקס.
עוד גרסת כיסוי בולטת של השיר בוצעה על ידי הזמרת האמריקאית מדונה, ששיחקה את דמותה של אווה פרון בסרט "אוויטה" – עיבוד הקולנועי של המחזמר משנת 1996. השיר הופץ ב-24 במרץ 1997, על ידי האחים וורנר, כסינגל שלישי ואחרון מהפסקול של הסרט.
שלא כמו במחזמר, בסרט השיר מבוצע על ידי דמותה של מדונה, במקום על ידי פילגשו של חואן פרון.
עם שחרורו, השיר זכה לתגובות חיוביות ממבקרי המוזיקה והגיע לראש מצעד "10 הגדולים" של איטליה ושל הממלכה המאוחדת.
השיר "Another Suitcase in Another Hall" נכתב על ידי אנדרו לויד ובר וטים רייס בזמן שהם פיתחו את המחזמר "אוויטה" בשנת 1976, לקראת עלייתו בברודוויי.
שניהם היו מסוקרנים מאוד מהסיפורים המקיפים את קורות חייו של אווה פרון שהגיעו לאוזניהם, במהלך עריכת התחקיר אודותיה, באמצע שנות ה-70. הם למדו להכיר את בעלה חואן פרון, ואת חיבתו לנשים צעירות.
ובר ורייס החליטו להשתמש במידע זה באחד מסיפורי הרקע אודות עלייתם לשלטון של אווה וחואן פרון.
במחזמר המקורי, השיר מבוצע על ידי דמותה של פילגשו של פרון, נערה בגיל ההתבגרות (בגילומה של שיבון מקארתי), אחרי שהיא "נזרקה" על ידי אשתו לעתיד, אווה.
על פי הבמאי מייקל גרנדג', סיפור זה משבש את התדמית של "סיפור האגדות" אודות אווה וחואן, ולמעשה חושף את השאיפות שלהם, כמו גם את האישיות האכזרית שלהם.
מבחינה דרמטית, סיפור זה מאפשר לגרנדג' להראות את חוסר הרחמים של אווה, כאשר חואן מאפשר לה לזרוק משם את "הפילגש".
הילדה יוצאת בסופו של דבר אל הרחוב, כאשר אין לה לאן ללכת, ואז היא שרה את השיר.
זוהי מנגינה מרגשת במיוחד שיש לנגנה עם הרגשות של קהל.
הפילגש בבירור ידעה מה היא עושה, כאשר שכבה עם גבר מבוגר, ובכל זאת יש כאן משהו מעבר לכך.
הנבזות של אווה אמורה לשעשע את הקהל, אבל הם גם אמורים לרחם על הנערה הצעירה, שנמצאת במצוקה לאחר גירושה.
הנרטיב של הסצנה הזו בנוי כל כך טוב, שמסעה של הפילגש ברור לכל, עד שהוא מסתיים עם ירידתה מהבמה.
הדבר מאפשר לקהל להרהר לרגע אחד, ואף ללמוד יותר, על אופייה של אווה פרון, בעוד העלילה מתקדמת.
השיר הוקלט לראשונה על ידי הזמרת ברברה דיקסון בשנת 1976 לאלבום הקונספט, Evita, שבסופו של דבר הפך למחזמר; דיקסון לא הופיע במחזמר עצמו.
ובר ורייס גייסו את השחקנית ג'ולי קובינגטון לבצע את דמותה של אווה, והיו בחיפושים אחר שחקנית נוספת.
הם שמעו על דיקסון שכיכבה באותה העת במחזמר של ווילי ראסל בשם "ג'ון, פול, ג'ורג ', רינגו ...
וברט", וכן הגיעה למצעד הסינגלים הבריטי עם גרסת כיסוי לשירם של דייוויד ויטפילד ופרנקי לייני "Answer Me" (1976).
דיקסון והמנהל שלה, ברנרד תיאובאלד, התדיינו עם ובר ורייס על ליהוקה של דיקסון לתפקיד הראשי במחזמר, אך הוחלט כי קולה "עדין מדי" בשביל לבצע את השירים של דמותה של אוויטה.
לפיכך, הם הציעו לה לשיר שיר שאיננו מבוצע על ידי דמותה של אוויטה, אלא על ידי דמות אחרת, ושיר זה היה "Another Suitcase in Another Hall".
דיקסון מספרת כי במהלך ההקלטות, ובר ביקש ממנה לשיר במנעד גבוה מהרגיל שלה, שכן "הפילגש" היא דמות נערה, וצריכה להישמע צעירה.
לפני הרצף של גירוש הפילגש מתרחש במערכה הראשונה של המחזה, דמותה של אוויטה שרה את השיר "Hello and Goodbye" ולאחר מכן "Another Suitcase in Another Hall" מתחיל.
דיקסון שר את הבית הפותח של השיר, ואז שואלת פעמיים: "אז מה קורה עכשיו?", תוהה אודות עתידה המיידי, ובסופו של דבר מגיעה למסקנה כי היא תשרוד.
בבית השני, המילים משקפות את דפוס ההתנהגות החוזר של הדמות, אשר מגורשת שוב ושוב מחייהם של גברים, כאשר בבית השלישי והאחרון ישנה השקפה חיובית יותר כלפי החיים.
השיר מסתיים עם הפילגש שואלת את השאלה: "לאן אני הולכת מכאן?", כאשר קול גברי מרגיע משיב לה, באומרו: "אל תשאלי, לא עוד".
בשנת 2004, הסופר ריקי רוקסבי הוציא לאור את הספר The Complete Guide to the Music of Madonna, בו הוא כתב את מחשבותיו על הפופולריות של השיר:
בנגינת השיר "Another Suitcase in Another Hall" נעשה שימוש בגיטרה, מרימבה, נבל וכלי מקלדת, המלווים את דיקסון ששרה בקול סופרן.
הסופר מארק רוס קלארק ציין בספרו, The Broadway Song: A Singer's Guide, שלשירתה יש סוג שונה של רגשות.
לקולה יש ניגודיות למילות השיר, עם "קרירות בסיסית".
אחרי שהסינגל הראשון מהאלבום Evita, "Don't Cry for Me Argentina", זכה להצלחה מסחרית, "Another Suitcase in Another Hall" הופץ כסינגל שני ב-7 בפברואר 1977. מבקר מטעם מלודי מייקר החמיא לשיר, וכתב כי לולא ההקשר של אוויטה, השיר היה מוצלח אף יותר; הוא ציין כי השיר הינו"מרגש ויפה.
איזה מזל יש לוובר ולרייס, שקודם הייתה להם ג'ולי קובינגטון ועכשיו דיקסון, כדי להוסיף את הבשר ועצמות לשירים, שאחרת אולי היו נהרסים והופכים למלודרמה רגשנית.
סינגל זה היה השני של דיקסון שהגיע אל מצעד הסינגלים הבריטי, אחרי "Answer Me" משנת 1976. השיר "Another Suitcase in Another Hall" נכנס לטבלה במקום 44 בשבוע הראשון שלו, והגיע לשיא של מקום 18 בשבוע החמישי.
בסך הכל, השיר הופיע במצעד במשך שבעה שבועות.
בשל הסולמות הגבוהים בהם נעשה שימוש במהלך ההקלטה, דיקסון התבטאה שנים מאוחר יותר שהיא אף פעם לא אהבה את ההקלטה המקורית.
דיקסון סברה שהיא לא נשמעת כמו עצמה בהקלטה.
מאוחר יותר, בהופעותיה, דיקסון שרה את השיר בטון נמוך יותר, ואמרה שאף על פי שהשיר "נכתב, לכאורה, עבור [דמות של] נערה מתבגרת, חוויה של נטישה על ידי אדם - נשים בכל גיל יכולות להזדהות עם זה.
אני חושבת שאתה צריך להיות כנה עם השירים ועם עצמך".
המנהל המוזיקלי של הזמר איאן לין ביצע שינוי בשיר, וכך דיקסון המשיכה לבצע אותו.
"Requiem For Evita" (מקהלת ליווי והתזמורת הפילהרמונית של לונדון) – 3:05
הקרדיטים מותאמים מהערות האלבום של Evita.
אנדרו לויד ובר – הלחנה, הפקה, ניצוח
נייג'ל רייט – הפקה, מיקסינג
הזמרת האנגלייה איליין פייג' הקליטה את השיר עבור אלבומה משנת 1983 שנקרא Stages.
שרה ברייטמן, שהייתה נשואה לוובר בשנים 1984–1990, כללה את השיר באלבומה The Andrew Lloyd Webber Collection.
גרסתה של מארטי ווב לשיר נכללה באלבום משנת 1995 בשם Music & Songs From Evita.
המוזיקאי האנגלי האנק מרווין כלל גרסה אינסטרומנטלית של השיר באלבום המחווה שלו משנת 1997 שנקרא Hank Marvin and the Shadows Play the Music of Andrew Lloyd Webber and Tim Rice.
קימברלי וולש, חברת ההרכב המוזיקלי Girls Aloud, הקליטה את השיר עבור אלבום הבכורה שלה משנת 2013 Centre Stage בשנת 2000, הזמרת היילי וסטנרה כללה את השיר באלבומה Walking in the Air.
במופע ההוקרה הטלוויזיוני Andrew Lloyd Webber: 40 Musical Years השיר בוצע על ידי השחקנית סמנתה בארקס.
בשנת 1996, מדונה כיכבה בעיבוד הקולנועי של המחזמר "אוויטה" לסרט קולנוע מוזיקלי באותו השם, בתפקיד הראשי של אווה פרון.
במשך זמן רב מדונה רצתה לגלם את התפקיד, ואף כתבה לבמאי הסרט אלן פארקר, והסבירה לו מדוע היא תהיה מושלמת לתפקיד.
לאחר שסוכם כי תבצע את התפקיד, היא עברה הכשרה קולית עם המאמנת ג'ואן ליידר, שכן "אוויטה" דורשת מכל אחד מהשחקנים שישיר את הקטעים שלו.
ליידר ציינה כי הזמרת "נאלצה להשתמש בקול שלה באופן שהיא מעולם לא השתמשה בו לפני כן.
'אוויטה' היא תיאטרון מוזיקלי אמיתי [...] אופראי, במובן מסוים".
בניגוד למחזמר, בסרט השיר מבוצעה על ידי אווה, לאחר שמערכת היחסים שלה עם אגוסטין מגאלדי מגיעה לקיצה, והיא מחליטה שהיא רוצה לשפר את חייה.
השיר לא זכה לקידום, למעט וידאו קליפ שנערך באמצעות סצנות מהסרט.
הקלטות השירים של הסרט והפסקול החלו בספטמבר 1995, והתקיימו באולפני CTS בלונדון עם מדונה, בליווי עמיתיה לסרט – השחקנים אנטוניו בנדרס וג'ונתן פרייס.
עם זאת, התעוררה בעיה כאשר מדונה לא חשה בנוח להקליט את ביצועיה בו-זמנית עם תזמורת של 84 נגנים בתוך האולפן.
היא הייתה רגילה להקלטות בהן המוזיקה מוקלטת מראש, ואין מוזיקאים שמקשיבים לה.
כמו כן, בניגוד להקלטות קודמות בהן נטלה חלק, הפעם הייתה לה מעט מאוד, אם בכלל, שליטה על הפרויקט.
לפיכך, התקיימה פגישת חירום בין פרקר, וובר ומדונה, שבה הוחלט שהזמרת תקליט את ביצועיה באולפן אחר מזה שבו תוקלט התזמורת.
כמו כן, הוחלט על ההפסקות שתיקח בין הקלטות.
גרסתה של מדונה לשיר מתחילה עם אותה גיטרה.
מדונה שרה בקול מתנשם, המעניק לדמות מימד של פגיעות.
הכניסה הקולית הראשונה מובילה למנגינה מרתקת עם הפתיחה במילים "אז מה קורה עכשיו?", החוזר על עצמו פעמיים.
השיר הופץ באופן רשמי כסינגל השלישי של הפסקול ב-24 במרץ 1997. במקור, הייתה כוונה להוציא מיני-אלבום, המכיל גרסאות רמיקס של "Buenos Aires", "Don't Cry for Me Argentina" ו-"Another Suitcase in Another Hall".
מאחר שהשיר לא הופץ באופן מסחרי בארצות הברית, הוא לא היה זכאי להיכנס לרשימת בילבורד הוט 100. בממלכה המאוחדת, השיר הגיע לשיא של מקום 7 במצעד הסינגלים הבריטי, בשבוע של ה-29 במרץ 1997, והיה נוכח במצעד בסך הכל במשך 8 שבועות.
על פי חברת המצעדים הרשמית, הסינגל נמכר ב-75,233 עותקים בממלכה המאוחדת, נכון לאוגוסט 2008. באיטליה, השיר הגיע למקום 4 במצעד FIMI.
השיר גם הגיע למקום 23 במצעד הסינגלים של אירלנד, ונשאר במצעד במשך 3 שבועות.
במדינות אחרות, הישגיו של השיר היו נמוכים יותר; בשוודיה, השיר הגיע למקום 60, בעוד שבהולנד הוא הגיע למקום 91 בלבד.
השיר היה לסינגל הראשון של מדונה שיצא באוסטרליה ואשר לא נכנס למצעד 100 הסינגלים.
ב-AllMusic נכתב כי "ביצועה של מדונה מאופק ובעל השראה [...] יש לקוות שלמרות ההתעלמות מהשיר הזה, הוא יצליח למצוא את דרכו לאלבום הלהיטים [של מדונה] בעתיד, כי זה באמת שיר מעולה".
הסופר תומאס ס' היסצ'ק כינה את השיר "נוגה".
ג'ף בורפי (בילבורד) כתב כי השיר "מעולה; רגע אינטימי מהפסקול של אוויטה; כן ילדים, היא [מדונה] יכולה לשיר".
דייוויד גריטן (לוס אנג'לס טיימס) סבר כי הקול של מדונה נשמע "מושלם, ללא רבב, וצלול כשמש".
גרג מונאגו (Courant Hartford) חש כי "הבחירה לתת לה לשיר את השיר – עם השאלה קורעת הלב 'לאן אלך עכשיו?' – מאפשרת למדונה להעניק פגיעות הכרחית ושבירות לשאפתניות ולסיפור עלייתה לגדולה של אווה פרון".
Anti (מבוטא כ-אנטי) הוא אלבום האולפן השמיני של הזמרת הברבדית ריהאנה.
האלבום יצא לאור ב-28 בינואר 2016, על ידי חברות התקליטים ווסטברי רואד ורוק ניישן.
הזמרת החלה על תכנון האלבום ב-2014, לאחר שעזבה את חברת התקליטים הקודמת שלה דאף ג'אם ועברה לחברת התקליטים Roc Nation.
היא המשכה לעבוד על האלבום גם בשנת 2015, במהלכה היא הוציאה שלושה סינגלים, ביניהם השיר "FourFiveSeconds" שזכה לשבחים; שלושת השירים הוצאו בסופו של דבר מרשימת השירים הסופית של האלבום.
כמפיקה בפועל, ריהאנה תרמה הכי הרבה ללחן של האלבום ושיתפה פעולה עם מפיקים שונים כדי להשיג את הצליל הרצוי שלה.
מאמציהם הביאו לסטייה מסגנון הפופ הקודם של ריהאנה ויצר אלבום R&B ברובו, עם אלמנטים של סול ודאנסהול.
רוב הלחן של האלבום עוסק במורכבות של אהבה רומנטית וביטחון עצמי.
האלבום הגיע למקום הראשון במצעד האלבומים האמריקאי בילבורד 200. הסינגל הראשון מתוך האלבום הוא "Work" בהשתתפות הראפר הקנדי דרייק, שיצא יום לפני צאת האלבום.
השיר הגיע למקום הראשון במצעד הפזמונים האמריקאי בילבורד הוט 100, והפך לשיר ה-14 של ריהאנה שכובש את פסגת המצעד.
האלבום מקודם על ידי סיבוב ההופעות "Anti World Tour", שיצא לדרך במרץ 2016 והגיע לסיומו בנובמבר 2016.
כתב העת בילבורד דירג את האלבום במקום השביעי ברשימת "100 האלבומים הטובים ביותר של העשור השני".
בשנת 2019, מגזין הגרדיאן דירג את האלבום במקום ה-99 ברשימת "100 האלבומים הטובים ביותר של המאה ה-21".
מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-12.
בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-25. מגזין הרולינג סטון דירגו את האלבום במקום ה-230 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.
בנובמבר 2012, יצא אלבום האולפן השביעי של ריהאנה, Unapologetic, אלבום פופ ואר אנד בי המשלב אלמנטים של דאבסטפ ומוזיקה אלקטרונית.
הוא זכה לביקורות מעורבות ממבקרי מוזיקה ודורג במקום הראשון במצעד האלבומים הרשמי של ארצות הברית, בילבורד 200, עם יותר מ-238,000 מכירות בשבוע הראשון.
מתוך האלבום יצאו שבעה סינגלים, בין היתר הלהיטים "Diamonds" ו-"Stay".
על מנת לקדם יותר את האלבום, יצאה ריהאנה לסיבוב ההופעות החמישי שלה, "Diamonds World Tour", שהפך להצלחה מסחררת; הוא גרף 141.9 מיליון דולר והיה לאחד הטורים המצליחים של 2013. מתחילת הקריירה שלה בשנת 2005 עד 2012, ריהאנה הוציאה או הוציאה מחדש לפחות אלבום אחד בשנה.
במאי 2014, נודע כי הזמרת עזבה את חברת התקליטים שלה דאף ג'אם וחתמה על חוזה הקלטות עם חברת התקליטים Roc Nation.
במרץ 2015, כיכבה ריהאנה לצד ג'ים פרסונס, סטיב מרטין וג'ניפר לופז בסרט האנימציה "בית".
באותו החודש, היא הוציאה את הפסקול של הסרט.
מאוחר יותר באותו החודש, נודע כי ריהאנה חתמה על חוזה עם חברת סמסונג בשווי 25 מיליון דולר.
ריהאנה תקדם את קו מוצרי סמסונג גלקסי, בעוד שאלבומה ייצא בחסות סמסונג והחברה תקדם את סיבוב ההופעות של האלבום.
במהלך תהליך ההקלטה של האלבום, שכרה ריהאנה בית במאליבו למספר חודשים והחלה לכתוב ולהלחין את שיריה, יחד עם הצוות שלה, המורכב ממוזיקאים שונים.
עיצוב עטיפת האלבום בוצע על ידי עדי נחום.
הסינגל הראשון מתוך האלבום, "Work" בהשתתפות הראפר הקנדי דרייק, יצא ב-27 בינואר 2016, שעות ספורות לפני יציאת האלבום באתר טיידל.
ריהאנה ציינה בטוויטר כי השיר הוא "הסינגל הראשון" מתוך האלבום.
השיר דורג לראשונה במקום ה-9 במצעד הפזמונים האמריקאי בילבורד הוט 100, והפך לשיר ה-27 של ריהאנה שהגיע לעשירייה הפותחת במצעד.
הישג זה מיקם אותה לצד מריה קארי, ג'נט ג'קסון ואלטון ג'ון במקום החמישי ברשימת האמנים שהצליחו להכניס הכי הרבה שירים לעשירייה הפותחת במצעד.
הזמרת הצליחה להכניס 27 שירים לעשירייה הפותחת במצעד הבילבורד הוט 100 בפרק זמן של 10 שנים ושמונה חודשים בין השיר הראשון שלה, "Pon de Replay", ו-"Work" והפכה לאמן הסולו המהיר ביותר שהגיע להישג זה.
בשבוע השני ליציאתו, קפץ השיר למקום ה-7 בבילבורד הוט 100. במקביל, השיר גם הפך לשיר ה-50 של ריהאנה שדורג במצעד הבילבורד הוט 100. "Work" דורג במקום הראשון במצעד השירים הדיגיטליים האמריקאי כאשר מכר מעל ל-126,000 עותקים ביום אחד והפך לשיר ה-14 של ריהאנה שהגיע לפסגת המצעד.
השיר זכה להצלחה בעיקר במצעד ה-Hot R&B/Hip-Hop Songs בו הוא הגיע למקום הראשון, והפך לשיר החמישי שהגיע לפסגת המצעד.
בשבוע השלישי, קפץ השיר למקום ה-4 במצעד והפך לשיר ה-20 של ריהאנה שמגיע לחמישייה הפותחת, ובכך השוותה את שיאה לשיאם של מייקל ג'קסון וסטיבי וונדר בתור האמן החמישי עם הכי הרבה שירים בחמישייה הפותחת במצעד.
השיר בסופו של דבר הגיע למקום הראשון במצעד הבילבורד הוט 100 והפך להיות השיר ה-14 של הזמרת שמגיע לפסגת המצעד.
ב-29 במרץ 2016, הודיעה ריהאנה כי השירים "Kiss It Better" ו-"Needed Me" יישלחו יום למחרת לתחנות הרדיו וישמשו כסינגלים השני והשלישי מתוך האלבום.
ב-9 בספטמבר 2016, יצא השיר "Love on the Brain" כסינגל הרביעי מהאלבום.
ריהאנה הופיעה עם השיר בטקס פרסי הבילבורד.
בנובמבר 2014, הכריזה ריהאנה כי אלבומה אמור לצאת "בקרוב מאוד".
חודש לאחר מכן היא הזמינה מאות מעריצים בפריז להשתתף בווידאו שיווקי שחשבו שהוא קשור ליציאה של האלבום.
בעקבות הכרזת האלבום הוציאה ריהאנה שלושה סינגלים, קטעים שונים של שירים והופיעה במספר טקסים, אך מעולם לא הכריזה על תאריך היציאה של האלבום.
בשלב מסוים דווח כי השיר יופיע באלבום.
ריהאנה גם פרסמה שיר בשם "James Joint" מתוך האלבום באתר שלה ב-21 באפריל 2015, בתור "חגיגה של 420".
בנובמבר 2015, הוכרז כי ריהאנה חתמה על חוזה עם חברת סמסונג בשווי 25 מיליון דולר.
ב-19 בנובמבר 2015, ריהאנה וסמסונג הוציאו וידאו נסתר באורך 16 שניות לאלבום, והשיקו אתר אינטרנט לאלבום העתידי של ריהאנה תחת השם "ANTIdiaRy".
בעת ההשקה, האתר, שזמין רק בנייד, נתן הודעות, כגון "היא מחכה לך.
האם אתה בפנים?" ו"תהיה סבלני ותשאיר את עינייך פתוחות".
האתר אז המשיך להשיק שמונה "חדרים" במהלך 9 השבועות הבאים, כל חדר מותאם באופן רופף לאלבומיה הקודמים, ומפרט על חייה האישיים במהלך הקריירה שלה וכולל רמזים מ-Anti.
באותו חודש, היא ביטלה את הופעתה בתצוגת האופנה של ויקטוריה'ס סיקרט כדי לסיים לעבוד על האלבום.
האלבום דלף לאינטרנט במלואו ב-27 בינואר 2016, אחרי שהוא יצא בטרם עת בשירות הזרמת המדיה טיידל.
"Anti World Tour" הוא סיבוב ההופעות השביעי של הזמרת, והודיעו עליו ב-23 בנובמבר 2015. הטור, שממומן על ידי סמסונג, יצא לדרך ב-12 מרץ 2016, ומופעי החימום היו טרוויס סקוט בצפון אמריקה, ודה ויקנד וביג שון בחלק מההופעות באירופה.
סיבוב ההופעות הגיע לסיומו בנובמבר 2016.
בישראל היה האלבום שנוי במחלוקת, ודעתם של מבקרים על האלבום היו מעורבות.
רב המבקרים ביקרו את חוסר האחידות באלבום ובחוסר בלהיטים לדעתם.
גל אוחובסקי אמר בביקורתו על האלבום באתר מאקו כי: "מה שבטוח זה ש-Anti הוא אלבום לא אחיד, לא ברור, שיש בו כל מיני חלקים שאין ביניהם מי יודע מה קשר.
ומה שהכי חשוב, אין בו להיט ענק, אפילו לא להיט מסדר גודל בינוני".
אך מנגד שיבח בו את השירים "Higher" ,"Love on the Brain" ו-"Close To You", ואמר כי "שלושת השירים האלה שווים את כל הדיסק".
לאלבום הוא נתן דירוג של 3 כוכבים.
נוי אלוש, ביקר את האלבום באתר וואלה!
וציין: "ועכשיו מגיע Anti, שכנרמז כנראה משמו הוא אנטי לכל מה שכיף בריהאנה, אנטי לכל מה שכיף בפופ בכלל ואנטי לכל מי שחיכה לאלבום הזה כל כך" והגדיר אותו כ-"אלבום שבו זמרת הפופ הגדולה ביקום הולכת נגד העולם שבו היא פועלת".
סער גמזו ביקר את האלבום באתר ישראל היום ואמר כי באופן כללי התאכזב מן האלבום אך ציין בו לטובה את השיר "Work" ("אבל אז מגיע "Work", שמבוצע יחד עם דרייק.
החיבור הזה ביניהם מוצלח ונוטף סקסיות, ההפקה עוטפת אותם באריזה מדויקת ואיכשהו המילים שוצפות ההורמונים לא גורמות לשיר להפוך לקלישאה.
מאוד ברור למה השיר הזה הפך לסינגל הרשמי הראשון מהאלבום") וגם שיבח את השיר "Love on the Brain" בו "ריהאנה מביאה הגשה משכנעת וטובה", לטענתו.
אביעד לוי ביקר את האלבום באתר פרוגי ואמר על האלבום שהוא "לא מספיק טוב" אך מנגד ציין לטובה את מרבית השירים.
על "Kiss It Better" הוא אמר כי השיר "ללא ספק השיר הטוב ביותר באלבום, הבתים בשיר מעולים והפזמון מהפנט, משמיעה ראשונה של האלבום זהו השיר היחיד שנחרט בזיכרוננו ועשה לנו חשק לחזור לשמוע אותו שוב".
לעומת מרבית הביקורות, באתר הארץ, כתב אבי פיטשון על האלבום כי "יכול להיות שמדובר באלבומה הטוב ביותר".
בביקורת הוא ציין שלא מדובר ב"הצהרה מוזיקלית נועזת" שבו היא מוותרת על עולם הפופ והופכת את המוזיקה שלה למוזיקת אינדי, אלא באלבום שבו היא מדגישה את "הקול המילולי שלה".
הוא נתן לאלבום דירוג של 3.5 כוכבים.
על פי נתוני נילסן, 460 הוא מספר האלבומים בפועל שנמכרו בארצות הברית, אבל האלבום הוזרם 4.7 מיליון פעמים ומכר 126,000 מכירות של שירים בודדים, ובסך הכל 15,896 יחידות שוות ערך של האלבום.
מכירות האלבומים בפועל הנמוכות מייצגות רק מספר שעות של מכירות לאחר שנגמרו המסירות של האלבומים בחינם.
שבוע לאחר מכן, הגיע האלבום לפסגת המצעד עם 166,000 עותקים נמכרים, ביניהם 124,000 עותקים פיזיים.
האלבום עשה את הקפיצה הגדולה ביותר במצעד הבילבורד 200 בשמונה שנים והפך לאלבום השמיני של ריהאנה שמגיע לעשירייה הפותחת במצעד.
בנוסף לכך, הגיע האלבום למקום הראשון במצעד מצעד אלבומי ה-R&B/היפ-הופ האמריקאי.
האלבום דורג במקום ה-19 במצעד האלבומים הקנדי.
שבוע לאחר מכן, הוא הגיע לפסגת המצעד והפך לאלבום החמישי של ריהאנה שהגיע למקום הראשון במצעד.
האלבום הגיע בשנת 2025 לציון דרך היסטורי של 500 שבועות לא רצופים במצעד בילבורד 200, והפך לאלבום הראשון של זמרת שחורה שמגיע לכך.
Antes de las Seis הוא סינגל שהוקלט על ידי הזמרת הקולומביאנית שאקירה, מתוך אלבום האולפן התשיעי שלה, Sale el Sol.
השיר יצא לאור ב-21 באוקטובר 2011, כסינגל הרביעי מתוך האלבום.
ההופעה שנערכה בפריז, שבצרפת, נכללה באלבום ההופעה הרביעי והאחרון של שאקירה, Live from Paris, ובנוסף לכך, השיר היה זמין להורדה דיגיטלית באייטונס כבר ב-21 באוקטובר 2011. השיר הגיע למקום הראשון במצעד שבספרד, ה-14 במצעד שבמקסיקו, וה-21 במצעד השירים הלטיניים.
השיר נכתב על ידי שאקירה ולסטר מנדז, והופק על ידי השניים גם כן.
השיר כולל בתוכו פסנתר וגיטרה אקוסטית, והוא בלדה בסגנון פופ לטיני.
מבקרי מוזיקה רבים הפנו שבחים רבים כלפי התוכן הלירי של השיר.
עם השיר הופיעה שאקירה במהלך כל סיבוב ההופעות החמישי שלה, "The Sun Comes Out World Tour", ובסך הכל הופיעה איתו 80 פעמים עד היום.
הווידאו קליפ הנלווה שיצא לשיר, הוא מעין הופעה חיה, שביצעה שאקירה בפריז, צרפת.
בהופעה ניתן לראות את שאקירה, כשהיא לבושה בשמלה כחולה, בדומה לזו שבעטיפתו של השיר.
ישנם קטעים בהם שאקירה מפנה את המיקרופון לכיוון הקהל, והוא שר ביחד איתה.
נכון ליולי 2018, מונה הצפיות של ההופעה עומד על כ-50 מיליון צפיות.
השיר לא זכה להצלחה רבה בעולם, אך בספרד הצליח להגיע בשיאו אל המקום ה-1.
Antena 3 הוא ערוץ טלוויזיה ספרדי המשדר מאז 25 בדצמבר 1989, ונמצא בבעלות חברת ארטסמדיה, המחזיקה בבעלותה גם את Onda Cero, שהיא אחת מתחנות הרדיו הפופולריות ביותר בספרד.
הערוץ משודר לרוב באפיק 3, מייד לאחר שני הערוצים הארציים המובילים, למעט באוטונומיות שם הערוץ המקומי תופס את אפיק 3.
כבר בשנת 1982 נכנסה Antena 3 לשוק התקשורת הספרדי כשב-4 במאי אותה שנה החלה לשדר תחנת הרדיו אנטנה 3 ודרכה עודדה את פתיחת שוק הטלוויזיה בספרד לתחרות.
נוכחות החברה בשוק הטלוויזיה הספרדי החלה לאחר שממשלת ספרד הודיעה בשנת 1988 כי היא צפויה להעניק 3 רישיונות לשידורי טלוויזיה פרטיים על פי חוק טלוויזיה מסחרית שאושר באותה שנה.
על מנת שהחברה תוכל לקבל רישיון, בוצעו בה שינויים ונוצר הרכב בעלי מניות חדש.
ההון הראשוני של החברה עמד על 10 מיליון פזטות.
אחרי שאחד משלושת הרישיונות הוענק ב-25 באוגוסט 1989 התחיל הערוץ לשדר בשידורים רגילים ב-25 בינואר 1990. הערוץ עלה לאוויר כשבספרד הרצון להתחיל בשידורי טלוויזיה מסחרית הגיע לשיא.
לאחר תוכנית שעדכנה את הצופים בהקמת הערוץ, עברו לשדר את השעשועון "גלגל המזל".
על אף ההתחלה המבטיחה, מחסור באמצעים טכניים והיעדר ניסיון טלוויזיוני של ממש של רבים מהעובדים (שקודם לכן עסקו בעיקר בשידורי תחנת הרדיו) הביאו לשיעורי צפייה נמוכים.
שינוי משמעותי בערוץ התרחש ב-17 ביוני 1992 כאשר קבוצת Zeta הפכה לבעלת מניות הרוב ומינתה את אנטוניו אסנסיו לנשיא החברה.
הקבוצה החליטה לבצע שינויים משמעותיים בערוץ כדי לשנות את התוכן המשודר ואת רמתו המקצועית והאסתטית.
כך המגישים ברדיו החלו לעזוב את הטלוויזיה והוחלפו על ידי אנשים בעלי ניסיון בשידורים טלוויזיוניים.
עקב כך, הרייטינג החל לעלות בהדרגה עד שבאפריל 1994 לראשונה ערוץ פרטי היה לערוץ המוביל בספרד.
באותה שנה, רכש הערוץ את זכויות השידור לסדרת האנימציה משפחת סימפסון שעלתה לשידור ב-15 בדצמבר ומאז הפכה לאחת מתוכניות העוגן של הערוץ עד שעברה לערוץ Neox ב-2 בספטמבר 2018, אחרי 24 שנות שידור.
הסדרה עלתה לשידור הודות להסכם עם אולפני פוקס המאה ה-20 ולפיו יכול הערוץ לרכוש סרטים וסדרות מהאולפנים.
בשנת 1995 ערוץ Antena 3 Internacional החל לשדר באמריקה.
ביולי 1997 מכרה קבוצת Zeta את החזקותיה לחברת טלפוניקה.
לנשיא החברה התמנה חוסה מריה מאס ולתפקיד המנכ"ל התמנה חוסה מנואל לורנצו (עד שב-1998 הוא הצטרף ל-Digital+).
בתקופה זו, בין השנים 1998–2001 שב הערוץ והגיע לשיעורי צפייה גבוהים.
זאת כתוצאה משידור הסדרה המפורסמת Manos a la Obra אשר הפכה להצלחה גדולה ובמהרה הפכה לעוגן נוסף של הערוץ.
בשנת 2002 המשיך הערוץ במגמת הצמיחה שלו כששידר את מונדיאל 2002.
בשנת 2003 רכשה קבוצת Planeta, ועם השינוי מונה לתפקיד הנשיא חוסה מנואל לארה בוש שכיהן בתפקיד עד מותו.
לתפקיד המנכ"ל מונה מאוריציו קרלוטי.
עם תחילת שידורי הטלוויזיה הדיגיטליים החל הערוץ לשדר גם הוא ב-3 באפריל 2002. באוקטובר 2003 הונפק הערוץ בבורסה.
בספטמבר 2003 שידרה הרשת לראשונה את סדרה חדשה שהגיעה לנתוני צפייה גבוהים מאוד שעלו על הרשתות האחרות.
הסדרה זכתה להצלחה מפתיעה והפכה לשלישית הכי נצפית בטלוויזיה הספרדית והשנייה הכי נצפית מכל הסדרות ששודרו על ידי הרשת.
בשנת 2005 רכשה הרשת את הזכות לשדר מדי יום משחק אחד של ליגת האלופות ושידרה את המשחקים בין 2006 עד 2009 והפכה למשדר הפרטי הראשון בספרד שמשדר את תחרות הכדורגל.
עם זאת, בעונה הראשונה של סיקור התחרות, הרשת ספגה ביקורת ממועדון ולנסיה על כך שהרשת בחרה לשדר את המשחקים של ברצלונה ושל ריאל מדריד.
בעונה השנייה שודרו גם כמה משחקים של סביליה.
ב-30 בנובמבר 2005 עם ההשקה המחודשת של הטלוויזיה הדיגיטלית היבשתית בספרד, שינה הערוץ את התדר בו הוא משודר ושני ערוצים נוספים החלו לשדר בטלוויזיה הדיגיטלית היבשתית.
בעונת 2006 החל שידור מחודש של הגרסה הספרדית של גלגל המזל בהנחיית חורחה פרננדס מדינאבייטיה, תוכנית זו נמצאת בלוח השידורים כבר מעל ל-12 שנים ללא שינוי המנחה.
ב-1 ביולי 2008 החליף סילביו גונזלס את מאוריציו קרלוטי בתפקיד מנכ"ל הרשת.
מאז 2004 ועד היום, על פי מחקר GECA, אנטנה 3 הוא הערוץ המוביל והמוערך ביותר בספרד, ומגיש מהדורת החדשות שלהם הוא המגיש המוערך ביותר בספרד.
ב-23 באוגוסט 2010 העלתה הרשת ערוץ טלוויזיה חדש.
כידוע ערוץ Neox מתמקד בקהל הצעיר ו-Nova לקהל הנשי.
ב-28 בספטמבר החל הערוץ לשדר ב-HD באפיק נפרד.
3.0 היא מערכת שבאמצעותה ניתן לצפות בכלל התוכן של ערוצי הטלוויזיה השונים של הקבוצה בטלוויזיה, בטלפונים ניידים, ובאינטרנט.
כמו כן, אנטנה 3.0 משמש כדי לאחד את שידור הפרסומות בכל ערוצי הקבוצה.
שידור הפסקת פרסומות בכל ערוצי הקבוצה במקביל מעניק לפרסומות קהל צופים פוטנציאלי גדול יותר, כיוון שאין להם ברירה אלא לצפות בפרסומות כיוון שבכל הערוצים משדרים פרסומות במקביל.
בינואר 2010, לרגל יום השנה ה-20 להקמת הרשת, הוקם אתר אינטרנט מיוחד שהוקדש לאירוע, שכלל מגוון מידע, סקרים, קטעי וידאו, כותרות ופרקים ששודרו ברשת לאורך השנים.
בנוסף, הוכן סמליל מיוחד לציון 20 שנה לרשת.
כמו כן, בין הסקרים שהצופים הוזמנו להצביע בהם, כללו שאלות כמו "הקומדיה הטובה ביותר של אנטנה 3" או "הסדרה הכי טובה של אנטנה 3" שבהם הצופים בחרו את ההפקות האהובות עליהם.
כמו כן, בחודש ינואר 2010 שודרה תוכנית מיוחדת שעסקה בקלאסיקות של הערוץ לאורך השנים.
בשנת 2009 חלה ירידה מדאיגה בנתוני הרייטינג של הערוץ, ובהשוואה לערוצים אחרים נתוני הרייטינג היו גרועים.
כתוצאה מכך, על מנת למנוע את הירידה, הפסיק הערוץ לשדר תוכן סנסציוני ובמקום זאת החלו לשדר תוכן באיכות גבוהה יותר והתחייבו בפני הצופים והמפרסמים על מודל טלוויזיוני אטרקטיבי יותר.
במהלכים אלו הוכיחו קברניטי הערוץ כי כוונתם הייתה להראות כי הערוץ השתנה.
כך בעוד בשנת 2010 רוב התוכניות ששודרו היו תוכניות אקטואליה שונות, ב-2012 המצב השתנה ורוב לוח השידורים הורכב מתוכניות בידור לכל המשפחה.
על פי סקר שנערך במאי 2018 הערוץ נתפש כאמין ביותר בספרד עם 64% שציינו כי הם מאמינים לו.
ספרד היא המדינה היחידה מבין שמונה המדינות שנבדקו בהן כלי תקשורת פרטי הוא האמין ביותר.
Antena 3 Internacional הוא ערוץ טלוויזיה נוסף הנמצא בבעלות הרשת, והוא משדר ברחבי אמריקה (לרבות ארצות הברית, מקסיקו ואמריקה המרכזית).
הערוץ הושק בשנת 1995. הערוץ משדר תוכניות ששודרו בערוץ Antena 3 יחד עם תוכניות אקטואליה בשידור חי.
עם זאת, בשל מגבלות זכויות יוצרים לעיתים התוכניות משודרות כמה חודשים לאחר השידור המקורי בספרד.
הערוץ החל לשדר בשידור דיגיטלי יבשתי, ב-3 באפריל 2002 ושידר באופן זהה לשידור האנלוגי בתקן VHF.
שידור זה התקיים עד 2 באפריל 2010, כשהופסקו כל השידורים האנלוגיים בספרד.
ב-30 בנובמבר 2005, עם ההשקה המחודשת של שירות הטלוויזיה היבשתי, השתנה התדר של הערוץ, ועלו לשידור שני ערוצים נוספים: Neox ו-Nova.
ב-3 בנובמבר 2008 החל הערוץ לשדר באיים הקנריים באמצעות חברת הבת Antena 3 TDT.
ב-23 באוגוסט 2010 העלתה הרשת את ערוץ הטלוויזיה Nitro שמיועד לגברים.
ב-28 בספטמבר אותה שנה החל הערוץ לשדר ב-HD באפיק נפרד.
הרשת, באמצעות חברת בת של הבעלים ארטסמדיה, מנהלת כמה אתרי אינטרנט בהם ניתן לצפות בשידורים חי של הערוץ, וצפייה ברוב התוכן של הערוץ דרך הדיגיטל.
ב-17 בספטמבר 2008 הודיעה הרשת על הסכם עם חברת הסלולר Vodafone לפיו הרשת תשדר את כל התוכניות שלה - למעט שידורי הספורט ותוכניות רכש - באמצעות טכנולוגיית דור 3 של החברה.
לאחר חתימת ההסכם הרשת הפכה לערוץ הטלוויזיה הכללי הראשון בספרד שמשדר את כל התוכן שלו דרך המובייל.
נתוני רייטינג שנתיים ממוצעים על פי המדידה שבוצעה על ידי קנטאר מדיה מאז שנת 1990.
Anthology הוא אלבום אוסף כפול של מייקל ג'קסון שיצא לאור בחברת "מוטאון".
מלבד שיריו של מייקל מאלבומי הסולו נכללים באוסף גם שירים שהוקלטו, אך לא נכללו באלבומים בסופו של דבר ושירים של "חמישיית הג'קסונים".
האוסף ראה אור לראשונה ב-14 נובמבר 1986 ויצא מחדש ב-8 בנובמבר 1995. בשנת 2008, לקראת יום הולדתו ה-50 של הזמר, יצא האוסף בפעם השלישית במסגרת סדרת אלבומי הזהב של יוניברסל מיוזיק.
אלבום האוסף יצא במהלך השנים בשלוש גרסאות שונות.
קיימים הבדלים ברשימת השירים שנכללה בכל אחת מהגרסאות.
שיר שליד שמו מופיע הסימן * הוא שיר שבוצע על ידי "חמישיית הג'קסונים
Another Cinderella Story (בעברית: "עוד סיפור סינדרלה") הוא המיני-אלבום הראשון של הזמרת-יוצרת האמריקאית סלינה גומז.
המיני-אלבום יצא לאור ב-16 ביוני 2009, על ידי חברת התקליטים Razor & Tie.
כמו כן, יצא המיני-אלבום במהדורה מיוחדת בקנדה.
המיני-אלבום הופק על ידי אנטונינה ארמאטו, ראלף צ'רצ'וול ומייקל נילסן.
במיני-אלבום נכלל להיטה הראשון של גומז, "Tell Me Something I Don't Know", אשר נמכר בארצות הברית בכ-1.7 מיליון עותקים בסך הכל.
בנוסף לכך, מבוסס המיני-אלבום על הסרט "עוד סיפור סינדרלה" שיצא בשנת 2008.
Another Saturday Night (בעברית: עוד מוצאי שבת) הוא סינגל שהיה להיט של סם קוק בשנת 1963 ונכלל באלבומו, Ain't That Good News.
את השיר כתב קוק כשהיה בסיבוב הופעות באנגליה, ושהה בחדר במלון, בו לא הורשה לארח נשים.
השיר הגיע למקום העשירי בבילבורד הוט 100, והגיע למקום הראשון במצעד R&B למשך שבוע אחד.
במצעד הסינגלים הבריטי הגיע השיר למקום ה-23.
המתופף האל בליין ניגן בגרסה של סם קוק.
מוזיקאים נוספים שהשתתפו בהקלטה היו ג'ון אנדרסון בחצוצרה, ג'ון יואינג בטרומבון, ג'וול גרנט בסקסופון, ריי ג'ונסון בפסנתר, קליפטון וייט ורנה הול בגיטרות, וקליפורד הילס בבס.
ב-1974 הקליט קט סטיבנס גרסת כיסוי משלו לשיר, שהגיעה למקום השישי במצעד הוט 100 האמריקני, ולמקום ה-13 במצעד Easy Listening.
בקנדה הגיע השיר לראש המצעד פעמיים ב-28 בספטמבר וב-19 באוקטובר.
בארץ מולדתו של סטיבנס, בריטניה, הגיע השיר למקום ה-19. סטיבנס, שהתאסלם והחליף את שמו ליוסוף אסלאם, שינה אחר כך את מילות השיר מתיאור מאהב נרגז, לתיאור אדם המחפש עבודה.
הזמר הצרפתי קלוד פרנסואה הקליט את השיר בצרפתית בשם "La vie d'un homme".
קלוד פרנסואה הקליט גרסה של שיר נוסף של קט סטיבנס, "Wild World", בשנת 1971 בשם "Fleur Sauvage".
הזמר האוסטרלי ג'יימס בלאנדל הקליט גרסת כיסוי של השיר לאלבום הנושא את שמו "James Blundell" משנת 1989
ב-1993 הקליט את השיר ג'ימי באפט.
גרסה זו הגיעה למקום ה-74 של מצעד Hot Country Songs של בילבורד.
Anthem of the Peacful Army הוא אלבום הבכורה של להקת הרוק האמריקאית גרטה ואן פליט.
האלבום יצא ב-19 באוקטובר 2018, אחרי שני מיני-אלבומים, Black Smoke Rising ו-From The Fires.
הסינגל הראשון, "When The Curtain Falls" יצא ביולי 2018. האלבום היה במקום הראשון במכירות בארצות הברית בשבוע הראשון ליציאתו, ומכר כ-80,000 עותקים.
הלהקה נוסדה ב-2012, אך ביצעה בעיקר הופעות מקומיות וסיבובי הופעות עד 2017, עם שחרור שני מיני-אלבומים: Black Smoke Rising ו-From The Fires.
הלהקה זכתה להצלחה עם הוצאת שני ה-EP, בעיקר עם הסינגלים "Highway Tune" ו-"Safari Song", שדורגו שניהם במקום הראשון במצעד "Billboard Mainstream Rock" במשך חמישה שבועות ושלושה שבועות בהתאמה.
עם הצלחות השירים, החלה הלהקה בהקלטת אלבום אולפן באורך מלא, כשהם עדיין ממשיכים להופיע למען קידום שני ה-EP שלהם.
כל השירים נכתבו על ידי כל חברי הלהקה.
ג'וש קישקה - שירה מובילה
ג'ייק קישקה - גיטרה מובילה, קולות רקע
סאם קישקה - גיטרה בס, קולות רקע
דני ווגנר - מערכת תופים, קולות רקע
Another Day in Paradise (בעברית: עוד יום בגן עדן) הוא שיר שהוקלט על ידי הזמר הבריטי פיל קולינס, ויצא לאור באוקטובר 1989. השיר זכה בפרס גראמי הקלטת השנה לשנת 1990.
השיר יצא באוקטובר 1989 כסינגל הראשון מתוך האלבום "But Seriously...".
קולינס הפיק אותו יחד עם יו פדגהאם.
השיר הגיע למקום הראשון במצעד הבילבורד הוט 100 ולמקום השני במצעד הסינגלים הבריטי.
בנוסף הצליח השיר במדינות נוספות בעולם בהן דורג במקום הראשון בהן גרמניה, קנדה, הולנד, בלגיה, שוודיה ועוד.
גרסת הסינגל שונה במעט מגרסת האלבום בכך שהפתיח שלה קצר יותר.
השיר עוסק בתופעת חסרי הבית.
קולינס שר סיפר בראיון שכתב את השיר לאחר שנחשף לחסרי בית רבים בביקור בעיר וושינגטון שבארצות הברית.
השיר זכה בפרס גראמי לשנת 1991 בקטגוריית הקלטת השנה.
בנוסף היה מועמד לזכייה בשיר השנה, ביצוע הפופ הטוב ביותר לזמר, ולוידאו קליפ הטוב ביותר.
השיר גם זכה בפרס הסינגל הבריטי הטוב ביותר.
על אף הפרסים שזכה לאחר יציאתו, השיר גם עורר מחלוקת מסוימת סביב נושאו, וזכה גם לתגובה שלילית ממבקרי מוזיקה.
הביצוע לשיר בטקס פרסי גראמי בשנת 1991 (עם ביל קרוסבי) הוקלט ושולב באלבום Grammy's Greatest Moments Volume I שיצא בשנת 1994.
ב-2001 חידשה ברנדי נורווד את השיר.
היא ביצעה את השיר כדואט עם אחיה Ray-J.
הגרסה זכתה להצלחה רבה בעולם.
לפי היסטוריון המוזיקה קולין לרקין השיר קיבל ביקורות רבות.
ביקורת בעיתונות האנגלית סבבה סביב הפער בין עושרו של קולינס לאנשים חסרי הכל המתוארים בשיר.
המוזיקאי והאקטיביסט הפוליטי בילי בראג אמר בראיון בשנת 2000 כי פיל קולינס יכול לשיר על נושא ההומלסים אך כל עוד זה לא מביא אותו לפעולה הוא רק מנצל את הנושא.
יו וילסון כתב על צביעותו של קולינס שאיים בשנת 1997 לעזוב את בריטניה אם מפלגת הלייבור תעלה לשלטון, והעביר את הונו לשווייץ בה המיסים לעשירים נמוכים יותר, זאת בניגוד להתייחסותו האמפתית בשיר להומלסים ועל הצורך לסייע להם.
גם בשיר הזה פיל קולינס יצר להיט גדול.
ב-23 בדצמבר 1989, זה היה הסינגל השביעי (ועד היום הסופי) מספר 1 בארצות הברית.
השיר היה גם השיר מספר 1 האחרון של שנות השמונים בארצות הברית, ונשאר במקום הראשון במשך ארבעה שבועות, מה שמסווג את השיר ללהיט גם משנות ה -90. השיר הזה בולט גם כי מנע מג'נט ג'קסון להגיע עם שירה "Rhythm Nation" למקום הראשון.
הוא גם הוביל את מצעדי הסינגלים בגרמניה המערבית בסוף שנות השמונים ובתחילת שנות התשעים.
השיר הגיע למקום השני במצעדי הסינגלים בבריטניה בנובמבר של אותה השנה.
גרסת הסינגל שונה במקצת מגרסת האלבום בכך שהיא משתמשת במבוא קצר יותר.
הווידאו קליפ לשיר בוים על ידי ג'יימס יוקיץ'.
הקליפ מצולם כולו בשחור לבן, ומציג את קולינס שר ומנגן בגיטרה וברקע תמונות של חסרי בית ברחובות.
Anthology (בעברית: "אנתולוגיה") הוא מארז תקליטורים של הזמרת סלינה, אשר יצא ב-7 באפריל 1998 על ידי חברת התקליטים EMI לטין.
האלבום מכיל מארז של שלושה דיסקים (או לחלופין קסטות) כאשר כל דיסק מכיל שירים של הזמרת בגרסאות מחודשות.
כל דיסק מתמקד בז'אנר מוזיקלי אחר.
"Disco Medley" (גרסה מלאה; רמיקס מועדונים)
"" (בשילוב אלמנטים של מריאצ'י)
"Antes Que Salga El Sol" (בעברית: "לפני שהשמש זורחת") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר הלטיני פרינס רויס מתוך אלבום האולפן השני שלה, Nattividad.
השיר יצא לאור ב-14 בינואר 2021, על ידי חברות התקליטים סוני מיוזיק לטין ופינה רקורדס, כסינגל השני מתוך האלבום.
השיר הפך ללהיט כאשר הגיע למקום הראשון במצעד האירפליי הלטיני.
השיר נכתב על ידי סנטו ניניו, ג'וני בום בום, רפאל פינה, מיקי ד'אן, חאווייר סמפר, רוני דיי, ננטו, בי אף, די ג'יי לואיאן, ויזי קינגז, ד'לסלי "דייס" לורה, נאטי נטשה ופרינס רויס והופק על ידי ננטו, די ג'יי לואיאן, ויזי קינגז וחאווייר סמפר.
"Antes Que Salga El Sol" הוא שיר המאופיין בסוגת הפופ הלטיני וסוגת הבצ'אטה.
הווידאו קליפ הרשמי של השיר הועלה לערוץ היוטיוב של נאטי נטשה ב-15 בינואר 2021, בשידור חי.
הקליפ צבר למעלה מ-40 מיליון צפיות.
אזורתאריך יציאהפורמטחברת תקליטיםמקורכלל העולם14 בינואר 2021הזרמת מוזיקה • הורדה דיגיטליתסוני לטין • פינה
"Answerphone" הוא סינגל של צמד המפיקים המוזיקליים הקנדי, בנקס & רנקס, והזמרת הבריטית, אלה אייר, בהשתתפות הראפר האנגלי יאנג ביין .
השיר יצא, על ידי חברת התקליטים פרלופון, ב-16 במרץ 2018.
נכון לנובמבר 2021, השיר הושמע למעלה מ-130 מיליון פעמים בספוטיפיי.
הווידאו קליפ של השיא יצא לראשונה בערוץ היוטיוב של הצמד ב-16 במרץ 2018. נכון לנובמבר 2021, הווידאו קליפ נצפה למעלה מ-21 מיליון פעמים.
מדינהתוארמכירותדנמרק (IFPI Danmark)זהב45,000הממלכה המאוחדת (BPI)פלטינה600,000
מדינהתאריךפורמטחברת תקליטיםהערות הממלכה המאוחדת 16 במרץ 2018 הורדה דיגיטלית פרלופון
"Another Love" (בעברית: "אהבה אחרת") הוא שיר של הזמר-יוצר האנגלי טום אודל אשר יצא לאור ב-15 באוקטובר 2012 בתור סינגל הבכורה שלו מתוך המיני-אלבום הראשון שלו, Songs from Another Love.
הווידאו קליפ של השיר יצא ב-5 בנובמבר וב-15 באוקטובר יצא השיר כחלק מאלבום האולפן הראשון שלו, Long Way Down.
עם יציאתו הגיע השיר למקום העשירי במצעד הסינגלים הבריטי, והיה לשיר הראשון של אודל שהגיע לעשיריה במצעד.
השיר חזר לקדמת המצעדים כעשור לאחר יציאתו בעקבות השימוש בו בסרטונים ברשתות החברתיות המוחים כנגד הפלישה הרוסית לאוקראינה ב-2022 והפך לאחד מהשירים המזוהים עם המאבק.
הוידאו קליפ של השיר הועלה לערוץ היוטיוב של אודל ב-5 בנובמבר 2012, ונכון ליולי 2024 צבר מעל ל-970 מיליון צפיות ולמעלה מכ-8 מיליון לייקים ביוטיוב.
בקליפ נראה טום אודל כשהוא לבוש בסוודר כחול, מביט למצלמה ושר את מילות השיר תוך כדי שהשחקנית הגרמנית שרה נברטיל הלבושה בשמלה לבנה מנסה למשוך את תשומת לבו על ידי כך שהיא מלטפת ומנשקת אותו.
לאחר שהוא אינו מתייחס אליה היא מחליפה את שמלתה בחולצה כחולה מכופתרת, חוזרת להתיישב לצד אודל ודמותה מתפוגגת.
בהמשך, הבחורה מחוללת בחדר בלאגן אשר מסמל ריבים ביניהם.
לבסוף הבחורה עוזבת ולקראת סוף הקליפ האור בחדר נחלש בהדרגה.
ביוני 2013 ביצע אודל את השיר בפסטיבל גלסטונברי המתקיים בסאמרסט שבדרום-מערב אנגליה תוך כדי שהוא מנגן בקלידים.
בספטמבר 2016 ביצע טום אודל את השיר באולם Spiegelsaal שבברלין בירת גרמניה.
באותה שנה ביצע את השיר בפראג בירת צ'כיה.
ב-2014 וב-2017 בוצע השיר על ידי טום אודל בפסטיבל סיגט המתקיים בבודפשט בירת בהונגריה.
ביוני 2019 ביצע אודל את השיר בפסטיבל גלסטונברי.
באותה שנה ביצע את השיר באיסטנבול בירת טורקיה.
ב-1 ביולי 2022 ביצע את השיר בפארק "Kucukciftlik" שבאיסטנבול.
ב-19 בספטמבר 2022 ביצע את השיר בבריסל בירת בלגיה.
ב-25 בספטמבר ביצע את השיר ב"E-Werk" בקלן שבגרמניה, ב-3 באוקטובר ביצע את השיר בציריך שבשווייץ, וב-26 באוקטובר 2022 ביצע את השיר בבורנמות' שבאנגליה.
ב-13 בנובמבר 2014 השיר הושמע בפרק 7 עונה 6 של סדרת הטלוויזיה יומני הערפד.
ב-2016 הוציאה להקת הרוק האלטרנטיבי ההונגרית Zaporozsec קאבר לשיר בשפה ההונגרית תחת השם "Azon az éjszakán".
הקאבר הפך ללהיט מספר 1 בטופ 30 של Petőfi Rádió במשך שלושה שבועות וצבר מעל לעשרה מיליון צפיות ביוטיוב.
סמל מחאה כנגד הפלישה הרוסית לאוקראינה
עם תחילת הפלישה הרוסית לאוקראינה בפברואר 2022, כעשור לאחר יציאת השיר הוא החל השיר לצבור פופולריות ברשתות החברתיות בתור סאונד רקע בסרטונים המוחים כנגד פלישה והפך לאחד מהשירים המזוהים ביותר עם המאבק נגד הפלישה הרוסית.
בעקבות כך, טום אודל ביצע את השיר בתחנת הרכבת בבוקרשט בירת רומניה לצורך גיוס כספים למען פליטי המלחמה.
הדבר גרם לחזרתו של השיר לקדמת המצעדים, כשבין השאר הגיע למקום 9 במצעד הגרמני ולמקום 12 במצעד בבריטניה וכן חצה השיר באותה שנה מיליארד השמעות באפליקציית ספוטיפיי.
Another Year הוא שיר חג המולד מאת הזמר-יוצר האמריקאי פיניאס.
הוא שוחרר על ידי OYOY ב-1 בדצמבר 2020. השיר הוא בלדת פסנתר ש "מציירת תמונה של בני משפחה וחברים שנאספו יחד כדי להפיץ קצת שמחה".
זה שיר חג המולד הראשון של פיניאס.
פיניאס הכריז על השיר בטוויטר ב-25 בנובמבר 2020 עם הכיתוב "שיר חג המולד ביום שלישי".
פיניאס כתב במקור את השיר בדצמבר 2019. הוא הסביר בהצהרה על יצירת השיר: "אני כתבתי את השיר הזה בחג המולד האחרון, כששנה של אי ודאות לפנינו, לו ידעתי, כל מה שאני יודע עכשיו על איך 2020 תעבור, אני לא חושב שהייתי משנה מילה.
אני מקווה שבכל מקום שהשיר הזה ימצא אותך, זה מביא לך איזו מנה קטנה של נוחות.
ב-8 בדצמבר 2020 פיניאס ביצע את השיר בשידור חי ב-The Tonight Show בכיכובו של ג'ימי פאלון.
ההופעה תוארה על ידי לארס ברנדל מ"בילבורד" כ"נוטפת מקלאס."
רייאן דיילי מ-NME דירג את השיר ארבעה כוכבים מתוך חמישה, והדגיש את המילים "אני לא מאמין שישו נולד כדי להציל אותי / זהו לחץ רב לתינוק".
"Anti-Hero" (בעברית: "אנטי-גיבור") הוא סינגל שהוקלט על ידי הזמרת-יוצרת האמריקאית טיילור סוויפט.
זו הרצועה השלישית באלבום האולפן העשירי של סוויפט, Midnights, שיצא לאור ב-21 באוקטובר 2022 תחת ריפבליק רקורדס.
נכתב והופק על ידי סוויפט וג'ק אנטונוף, ומתמקד בחוסר הביטחון הנפשי של הזמרת ובבעיות דה-פרסונליזציה שחוותה בחייה.
ב-24 באוקטובר נשלח לרדיו מוזיקה עכשווית למבוגרים ולרדיו להיטים עכשוויים למחרת, כסינגל המוביל של Midnights.
כמו כן, הוא נכלל ברשימת השירים של סיבוב ההופעות השישי של הזמרת, "The Eras Tour".
מבקרי המוזיקה העכשווית שיבחו את "Anti-Hero" על מילותיו, קצבו הקליט, כלי הנגינה השונים שעליהם הוא מבוסס וקולה של סוויפט.
כמה מגזיני מוזיקה אף טענו כי מדובר בסינגל הטוב ביותר של הזמרת אי פעם.
דירוגי סוף השנה הכתירו אותו כאחד השירים האהובים ביותר בשנת 2022. הווידאו קליפ הרשמי שלו, שהופק ובוים על ידי סוויפט, הוקרן בבכורה בערוץ היוטיוב שלה ב-21 באוקטובר גם כן.
הוא מתאר את פחדיה, חוסר הביטחון והפרעות האכילה שלה.
"Anti-Hero" זכה להצלחה מסחרית גבוה, ושלט בכמעט כל פורמטי המכירות השונים: הורדות דיגיטליות, הזרמת מוזיקה והשמעות ברדיו.
הוא שבר שיא עולמי עבור מספר ההשמעות הגבוה ביותר לשיר ביום הראשון לצאתו בספוטיפיי (17,000,000).
כמו כן, הגיע לעשרת השירים העליונים במצעדי המוזיקה השונים בארבעים מדינות שונות, דוגמת אוסטרליה, בלגיה, קנדה, קרואטיה, אירלנד, ישראל, ניו זילנד, הממלכה המאוחדת וארצות הברית.
"Anti-Hero" נכנס למצעד הבילבורד גלובל 200 במקום הראשון – שירה השני של סוויפט שעושה זאת לאחר "All Too Well (10 Minute Version) (Taylor's Version)".
בארצות הברית הפך "Anti-Hero" לשירה התשיעי של סוויפט שמגיע לפסגת הבילבורד הוט 100 ולשיר הנמכר ביותר ב-2022. כמו כן, הוא סימן את הצלחתה הראשונה של הזמרת בפלטפורמת הרדיו לאחר "Delicate": דורג במקום הראשון במצעד שירי הרדיו, מצעד הפופ איירפליי, מצעד 40 השירים למבוגרים ומצעד השירים העכשוויים למבוגרים.
רמיקס לשיר בהשתתפות להקת בליצ'רס יצא לאור ב-7 בנובמבר.
ב-28 באוגוסט 2022 הכריזה סוויפט על תאריך פרסומו של אלבום האולפן העשירי שלה, Midnights.
רשימת רצועותיו לא נחשפה מיד.
אנטונוף, שעבד איתה מאז הוצאת 1989 ב-2014, אושר כמפיק האלבום דרך סרטון שפורסם בעמוד האינסטגרם של סוויפט ב-16 בספטמבר בשם "The making of Midnights".
החל מ-21 בספטמבר החלה לחשוף את שמות הרצועות באמצעות מספר סרטוני טיקטוק קצרים בשם "Midnights Mayhem with Me".
בסדרה פורסמו שלושה־עשר סרטונים, כששם אחד נחשף כל פעם בתורו.
בסרטון סוויפט סובבה גלגל מזל המכיל 13 כדורי פינג פונג ממוספרים.
בכל פעם כדור אקראי יצא מהגלגל, וסוופיט הייתה מקריאה את שם הרצועה בהתאם למספר שהוגרל לתוך טלפון.
בפרק השישי, שעלה לאוויר ב-3 באוקטובר, הכריזה על "Anti-Hero" כשם הרצועה השלישית של האלבום.
סוויפט פרסמה סרטון קצר באינסטגרם שלה, ואמרה ש-"Anti-Hero" נמנה בין השירים האהובים עליה אי פעם.
לטענתה, הוא בוחן את חוסר הביטחון הנפשי שלה לעומק, ומפרטו את הדברים שהיא שונאת בעצמה ואת המאבק בין להיות מפורסמת לפרטיותה האישית.
"Anti-Hero" הוא שיר פופ-רוק עם שילוב של סוגת הסינת' פופ.
הוא מושפע מצלילי מוזיקת הרוק שהייתה נפוצה בשנות ה-80 של המאה ה-20. מנגינת הבסיס שלו הוכנה באמצעות לולאת תופים שיטתית ונגינה בסינתיסייזר.
מילותיו מביעות את הביקורת של סוויפט על עצמה בענייני חוסר הביטחון, החרדה והדיכאון שלה.
היא אף מכנה אותה כ"בעיה" בסיפור.
קשת הנושאים הרחבה בהן היא מתמקדת בשיר מונה את הגוסטינג, הסוואה של נרקיסיזם באמצעות זולתנות וחוסר היכולת שלה להתיידד עם אנשים פרטיים בשל מעמדה הציבורי.
מבחינה מלודית, שרה סוויפט בפלסט בבתים, ואילו בפזמון היא חוזרת על המשפט "It's me, hi, I'm the problem, it's me" ("זאת אני, היי, אני הבעיה, זאת אני") באמצעות הרגיסטר המודאלי באופן מונוטוני.
קולה של סוויפט נע בין התו מי באוקטובה השלישית לתו סי דיאז באוקטבה החמישית.
ב-16 באוקטובר פרסמה סרטון קצר בשם "Midnights Manifest", המציג את לוח הזמנים שלה לשבוע הפרסום הראשון של האלבום.
נכתב בו כי הווידאו קליפ של "Anti-Hero" יפורסם ביום השקת Midnights.
ב-21 באוקטובר שלחה יוניברסל מיוזיק גרופ את "Anti-Hero" לתחנות הרדיו האיטלקיות.
ב-24 באוקטובר נשלח על ידי ריפבליק רקורדס לרדיו מוזיקה עכשווית למבוגרים ולרדיו להיטים עכשוויים למחרת, כסינגל המוביל של Midnights.
ב-7 בנובמבר 2022 יצא רמיקס לשיר בהשתתפות להקת בליצ'רס של ג'ק אנטונוף.
הוא הופץ כהורדה דיגיטילית בלבד, ולמחרת יצא לפלטפורמות הסטרימינג השונות.
"Anti-Hero" זכה לשבחים אוניברסלית מפי מבקרי המוזיקה.
כינתה אותו כבחירה הטובה ביותר של סוויפט לסינגל מזה שנים.
אוליבה הורן מעיתון Pitchfork ציינה כי "Anti-Hero" מציף את הפגמים והטעויות של הזמרת מעבר לפני המים, ותיארה אותו כשילוב של סגנון פופי מ-1989, נוירוטיות של Reputation וכישרון כתיבה מ-Folklore ומ-Evermore.
בריטני ספנוס מ-Rolling Stone אהבה את הגשר של השיר, ולטענתה, אמרה כי מדובר ברצועה הבולטת ביותר של האלבום Midnights.
לורן ג'קסון מ-The New Yorker שיבחה את הפקתו, הפזמון שלו, החריזה בו וקולה של סוויפט.
לינדזי זולאדז' מ-The New York Times טענה כי "Anti-Hero" קליט וזכיר מאוד, וזה מה שהופך אותו ללהיט.
כריס וילמן מ-Variety ציין לטובה את החושפניות שסוויפט מציגה על פגמיה ועל טעויותיה.
בנוסף, הוא טען כי השיר הוא תולעת אוזניים.
המבקר אלכסיס פטרידיס מ-The Guardian טען כי "Anti-Hero" הוא ליטניה על תיעוב ושנאה עצמית לצד ביטחון גבוהה.
ג'ייסון ליפשוץ מ-Billboard הכתיר אותו כשיר הטוב ביותר ב-Midnights בנימוק שהפקתו והביקורת העצמית המוצגת בו ראויה להערכה.
הלן בראון מ-The Independent כינתה את "Anti-Hero" כשיר מצוין, ושיבחה על השימוש בדימויים הנהדרים והסוריאליסטיים ששימשו את סוויפט בכתיבתו.
כשכתבה עבור The Observer בחרה קיטי אמפייר ב-"Anti-Hero" כאחת מהרצועות המרתקות באלבום בשל ההלקאה העצמית האפלה שלו.
קארל וילסון מ-Slate ציין לטובה את כישרון הכתיבה של סוויפט ואת תהליך חיבור השיר.
וילסון גם העריך את היכולות הווקאליות שלה, והשווה אותה לרמת השירה של קייט בוש.
ג'ון מרפי מ-MusicOMH טען כי מדובר באחד מהשירים הטובים סוויפט חיברה אי-פעם.
ארגוןרשימהמיקוםמקורבילבורד500 שירי הפופ של כל הזמנים364
ב-21 באוקטובר בשעה 08:00 (שעון הקיץ המזרחי, EDT) הועלה הווידאו קליפ של "Anti-Hero", שבוים על ידי סוויפט, ליוטיוב.
תחילה מבצעת סוויפט את הבית הראשון של השיר במטבח בביתה הפרוורי, שמעוצב בסגנון שנות השבעים.
לזמן קצר היא מוקפת ברוחות רפאים שמסתתרות תחת סדין לבן.
היא פותחת את דלתה וחושפת את גרסתה הצעירה, המגלמת את דמותה של סוויפט מתחילת העשור השני של המאה ה-21. שתי הגרסאות יושבות יחד, שותות משקאות אלכוהוליים ושרות יחד את הפזמון, כשדמותה הנוכחית מנגנת בגיטרה כחולה בזמן שגרסתה הצעירה, ה"אנטי-גיבור" שלה, מרסקת את אותה הגיטרה על הרצפה.
בבית השני נחשפת גרסה שלישית של סוויפט, עצומת ממדים שזוחלת לארוחת הערב בביתם של שכנים.
אדם שנכח בשולחן יורה חץ ללבה של הענקית, והיא נועצת בו מבט מזועזע אך לא מבוהל.
לאחר מכן היא אוכלת את מטעמי השולחן לבדה.
בסצנה הבאה מוצגת שיחה קולנית בין בניה (מייק בירביגליה וג'ון ארלי) וכלתה (מרי אליזבת אליס) בזמן ההלוויה שלה.
גרסה הרביעית והאחרונה שלה מציצה מתוך ארון הקבורה שלה.
שלושת הנוכחים מתקוטטים על נושאים משפחתיים שונים, בזמן שהם מנסים להבין את צוואתה.
על פיה, לילדיה יועברו 13 סנט וכל נכסיה יוקדשו לחתולים שלה.
הקליפ מסתיים כשאר שתי הגרסאות הראשונות של סוויפט יושבות על גג ומציעות לגרסה ענקית בקבוק יין.
הסצנה אשר רמזה למאבקה של סוויפט בהפרעות אכילה זכתה לתגובות מעורבות.
הסצנה מתארת כיצד סוויפט צועדת מדוכאת לעבר המשקל אשר נכתב עליו "fat" ("שמנה"), וגורמת לסוויפט השנייה, המאושרת יותר, להניד את ראשה בביטול.
בעקבות כך, נפוצו במדיות החברתיות טענות המאשימות את סוויפט בשמנופוביה.
כנגד האשמות יצאו פרסומים כמו העיתון הבריטי אינדפנדנט ותוכנית הטלוויזיה The View אשר טענו כי בהתחשב בהיסטוריה שלה עם הפרעות אכילה, היא לא צריכה "לרכך" את הטראומה שלה כדי להפוך את הביטוי האמנותי שלה ל"קל עיכול" לקהל.
הם הדגישו שהמטרה של האנטי-גיבור היא להמחיש את "הפעולה המעוותת של המוח שלה כשהייתה במצוקה של הפרעת אכילה".
בעקבות הביקורת הסירה אפל מיוזיק את הסצנה המדוברת מהקליפ, אם כי ביוטיוב היא עדיין קיימת.
לאחר כשבוע הסירה סוויפט בעצמה את התצלום מהווידאו קליפ בערוץ היוטיוב שלה.
עם יציאת האלבום Midnights זכה "Anti-Hero" ללמעלה מ-17.4 מיליון השמעות ביום הראשון לצאתו בספוטיפיי – מספר ההשמעות הגבוה ביותר שנצבר לשיר במהלך היום הראשון לפרסומו אי פעם בפלטפורמה.
הסינגל נכנס לראשונה למצעדי הבילבורד גלובל 200 והבילבורד גלובל 200 ללא ארצות הברית במקום הראשון – השיר השני של סוויפט שעושה זאת מאז הקמתם ב-2020.
בארצות הברית נכנס "Anti-Hero" לראשונה למצעד הבילבורד הוט 100 במקום הראשון, והפך לשיר התשיעי של הזמרת שעושה זאת.
נתוניו בשבוע זה היו 59.7 מיליון השמעות בשירותי הזרמת המוזיקה, 13,500 עותקים דיגיטליים ו-32 מיליון השמעות איירפליי ברדיו.
באותו שבוע הפכה סוויפט לאמן הראשון שאכלס בו-זמנית את כל עשרת המקומות הראשונים של המצעד בשיריו, האמן הראשון שחמישה משיריו נכנסו לראשונה לבילבורד הוט 100 במקום הראשון, האמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל.
עקפה את שיאה הקודם של מדונה), האמן הראשון שכבש ארבע פעמים את פסגות הבילבורד הוט 100 והבילבורד 200 במקביל והאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל.
"Anti-Hero" צעד שמונה שבועות במקום הראשון של ההוט 100, ועקף את "Blank Space" בתור שירה המצליח ביותר סוויפט במצעד.
מתוך שמונה השבועות, שישה מהם היו רצופים (השיר העשירי בתולדות המצעד שעושה זאת), עד ש-"All I Want for Christmas" של מריה קארי עקף אותו.
לאחר עונת החגים שב למיקום זה במשך שבועיים רצופים נוספים.
בשבוע השלישי לצאתו נמכר בכ-327,000 יחידות דיגיטליות בארצות הברית בלבד – שבוע המכירות הגדול ביותר אי פעם – שיא שהוחזק בעבר על ידי סוויפט עם השיר "Look What You Made Me Do", שבשבוע פרסומו נמכר בכ-353,000 יחידות דיגיטליות.
את 2022 סיים עם התואר "השיר הנמכר ביותר של השנה" עם 436,000 עותקים דיגיטליים.
כמו כן, הוא דורג במשך עשרים ושמונה שבועות בעשירייה הפותחת של ההוט 100.
"Anti-Hero" היה גם להצלחתה הראשונה של סוויפט מאז "Delicate" (2018) בפורמט השמעות ברדיו בארצות הברית.
הוא הופיע לראשונה במקום ה-13 במצעד שירי הרדיו.